תחילת השנה האזרחית החדשה הוא זמן של חגיגות ושמחה. בברטיסלבה ישנם מגוון מקומות נהדרים להעביר בהם את הערב בהנאה. אם אתם מחפשים איפה לבלות בסילבסטר תמצאו פה את כול התשובות. בין אם תרצו ארוחה מפנקת, מסיבות ריקודים או רק להשקיף על מופע הזיקוקים – ריכזנו את כול האופציות המומלצות פה.
ברחבת הכיכר שסמוך לבית התיאטרון הלאומי העתיק ובכיכר Ľ. Štúra יתקיימו האירועים המרכזיים עם שעון גדול לספירה האחרונה עד כניסת השנה החדשה. האירוע המרכזי כולל מופע אור ומסיבת ריקודים באוויר הפתוח!
בנוסף, כמיטב המסורת, בשעת חצות של ה-31.12 יתקיים מופע זיקוקים מרהיב מעל נהר הדנובה. ישנן מספר נקודות תצפית טובות, אך למעשה, אפשר לראות את הזיקוקים מכול חלקי העיר. המקומות הטובים ביותר הם הגבעה של הטירה, ממנה נשקפת העיר כולה ונהר הדנובה וגם כיכר Ľ. Štúra שבסמוך לגדות הדנובה (ממש ליד הגלריה הלאומית של סלובקיה).
מגוון מסעדות ומקומות אירועים מציעים אירועים אקסקלוסיביים לערב השנה החדשה. אם תרצו להתפנק, ישנם מספר מלונות המציעים ארוחה חגיגית ורומנטית.
אם חשקה נפשכם בארוחה מפנקת ויוקרתית בשילוב של אווירה היסטורית ואותנטית, הארוחה במלון ארקדיה היא בדיוק בשבילכם. תוכלו להצטרף לארוחה בעלת ארבע מנות ויין להנאתכם.
ללא ספק מסעדה זו מציעה את הנוף השווה ביותר במיוחד בערב השנה החדשה. תוכלו לשבת בנוחות ולהינות מהזיקוקים מבעד לחלון המסעדה. האירוע של השנה החדשה יהיה בסגנון רטרו. הארוחה כוללת – משקה קבלת פנים, תפריט טעימות (10 מנות קטנות), שתייה קלה חופשית כול הערב.
אוהבים להיות במרכז העניינים? אם כן, אז ארוחה זו תתאים לכם בול. במלון היוקרתי קרלטון, בלב העיר תתקיים ארוחה יוקרתית במלון המפורסם ביותר שבעיר. המלון ממוקם ממש בכניסה לעיר העתיקה ובסמוך לגדות הדנובה, כך שתוכלו להגיע לנקודת תפצית טובה על מופע הזיקוקים בתוך דקות אחדות. הארוחה מוגשת בסגנון בופה וכוללת גם יין, פונצ' ומשקאות קלים נוספים. בחצות הלילה תוכלו להינות גם ממרק הכרוב המסורתי. במהלך הארוחה תהיה הופעת מוזיקה חיה להנאתכם.
חלק חשוב מהמסורת של ערב השנה החדשה הוא כמובן הריקודים עד אור הבוקר (לא פלא שהכול סגור ביום למחרת). אם תרצו לבלות את הערב באווירה יותר קלילה וכמובן מלאה בריקודים תוכלו להצטרף למגוון המסיבות שמתקיימות ברחבי העיר.
המקום המושלם לאוהבי מוזיקת רוק. מקום מרכזי, כיפי ועם אוכל טעים – בחירה מצויינת לערב השנה החדשה. במהלך הערב תתקיים מסיבה בניצוחו של DJ J. See הנהדר.
עוד מקום נהדר במרכז העיר העתיקה – ממש ליד שער מיכאל הקדוש. אם תרצו מסיבה פחות פרועה ובשילוב עם אוכל איטלקי טעים זהו המקום בשבילכם. הארוחה כוללת ארבע מנות, משקה קבלת פנים, מרק כרוב מסורתי בחצות וכמובן מוזיקה נהדרת מבית DJ Pufo & DJ Knockout.
זוהי אחת מהמסעדות הפופולריות ביותר בקרב תיירים והיא מציעה תפריט עשיר עם מנות סלובקיות אותנטיות. במהלך הערב תוכלו להינות מאוכל סלובקי ומוזיקה.
הבר היוקרתי ביותר של ברטיסלבה. זהו המקום המועדף על הידוענים של ברטיסלבה והוא ידוע כמקום בעל מסיבות נהדרות. במהלך הערב ינגנו של DJs – DJ Squeeze & DJ Johnny de City.
המרכז התרבותי Dunaj ידוע במסיבות המיוחדות והכיפיות שלו. אם תרצו לטעום סגנונות מוזיקה מעניינים ולהינות מאווירה קלילה וכיפית בערב האחרון של 2017 זהו מקום שתאהבו. שלושה תקליטנים ינעימו את זמנכם – Attentat Fanfare, DJ Matthew, DJ Julah. מלבד המסיבה, תוכלו להינות מנקודת תצפית מעולה על מופע הזיקוקים מהמרפסת של המקום.
הזמנות: מכירה מוקדמת במקום עצמו ולאחר מכן הכניסה על בסיס מקום פנוי (רוב הסיכויים שלא יהיה).
מעוניינים באפשרויות בילוי נוספות? קראו עוד על חיי הלילה בברטיסלבה.